Kort inden lukketid søndag aften var der røveri i Spar i Løkken. En mand truede en ekspedient i butikken med en kniv, og røvede pengene fra kassen. Derefter forsvandt han fra butikken. Klokken 21:53 fik politiet besked om røveriet, og sendte indsatsleder og flere patruljer afsted til Løkken. Kort efter mødte en af politiets patruljer en mand på knallert, der svarede til det signalement, der blev givet i Spar i Løkken. Da politiet undersøgte manden nærmere, havde han den kniv, der blev brugt til røveriet. Manden er en 25 årig mand fra lokalområdet, det oplyser Karsten Højrup Kristensen, vagtchef ved Nordjyllands Politi i en pressemeddelelse.

Referat:
Der var knivrøveri i Spar i Løkken søndag aften. Røveren forsvandt med pengene fra kassen, men blev kort efter fanget af politiet.